
LONDINI  : 


PRiEFATIO. 


Jam  fere  ab  anno  1839,  meum  ardens  pro- 
positum erat,  meas  de  Psora  et  Acaro  acquisitas, 
et  practicas  observationes,  erudito  medico  publico 
communicandi ; verum,  plures  itinerationes,  quas 
familiarium  negotiorum  causa,  sine  ulteriore  dila- 
tione suscipere  debui ; memet  ab  incepto  opere  ad 
colophonem  perducendo,  et  publicae  luci  edendo 
penitus  prohibuere. 

Hoc  nunc  opusculum  desiderate  executioni 
mandare  volens,  universos  perdoctos  ac  pereru- 
ditos artis  medicae  doctores  humillime  requiro : 
quatenus  meum  simplicem  scribendi  stylum,  be- 
nigne excusare,  nec  criticis  calculis  notare  dig- 
narentur. 

Et  sane,  propositum  thema,  nec  per  alios  de- 
scribendum aut  elaborandum  esse  putavi : neque 
ipse  tantum  temporis  ac  otii  nancisci  potui,  illud 
fusius  ornate  atque  floride  elaborandi : taliterque 
omnem  ferme  conatum,  eo  impendi,  materiam  et 
contextum  ipsius  rei  potius,  quam  vero  elegan- 
tiam sermonis  consectandi. 

AUCTOR. 


Lonclini,  mense  Septembris. 

MDCCCXLI. 


SUCCINCTA  PSORiE  HISTORIA. 


Cutis  externse  exanthemata  sub  nomine  Psorce 
scabiei , ac  (juxta  Biblia  sacra  :)  etiam  sub  nomini 
leprce  comprehensa : jam  protop arentibus  nostris 
paulo  post  conditionem  mundi  nota  ac  explorata 
esse  videntur ; utpote  quibus,  quam  maxime, 
impuritatis,  sive  etiam  alterius  cujuspiam  rei 
causa,  magnam  perssepe  stragem  inflixisse  con- 
sueverunt. 

Atque  adeo,  si  historicis  traditionibus,  a Phoe- 
niciis, iEgyptiis,  ac  Iraelitis  profectis,  nobisque 
communicatis,  et  certum  nuntium  de  scabie  ac 

lepra  praeseferentibus,  lidem  habere  voluerimus : 
nobis  abs  dubio  sufficienter  innotescet,  eosdemque 
populos  hac  extrinseca  cutanea  lue  generahter  ac 
specialiter  laborasse.  Mosenque  populi  Judaici 
legiferum  et  antesignanum  eo  sollicitudinis  ac 
necessitatis  perductum  fuisse,  quod  specialem 
locum  vulgo  asylum  erigendum  curaverit,  et  sa- 
cerdotibus singulare  mandatum  dederit,  quo  le- 
prosos mundare,  atque  ad  pristinum  sanitatis 
statum  restituere,  obligabantur. 

Quo  jam  mundationis  tempore,  omnis  cohabi- 
tationis  et  communicationis  nexus  cum  sanis 
personis,  strictissime  prohibebatur : taliterque  pro- 
gressus hujus  mali  diffundendi  ulteriusque  pro- 
pagandi, omnibus  modis  impediebatur. 

Ex  hac  succincta  et  breviuscula  rerum  exposi- 
tione facili  utique  negotio  concluditur : populos 
orientales,  infirmitatis  hujus  scabiosae  ac  conta- 
giosae de  qua  hic  agitur,  proprietates  et  qualitatem 

periculosas  quam  optime  novisse,  et  (quod  vel 
omnis  pusio  bene  noscit :)  iEgyptiis  psoram  tan- 
quam  tertiam  a Deo  ordinatam  plagam,  quae 
prodigio  ac  miraculo  assimilabatur,  immissam 
fuisse. 

Utrum  causa  hujus  cutaneae  infirmitatis,  in  im- 
puritate primarum  familiarum  (originis)  quae- 
renda, utrum  vero  calidis  orientalium  regionibus 
adscribenda  sit ; utrum  denique  certis  temporibus 
tanquam  morbus  epidemicus  apparuerit,  et  dirum 
in  modum  saevierit : nec  affirmare  nec  decidere 
presumpserim  : totumque  hoc  negotium  historicis 
et  rerum  naturalium  indagatoribus  commit- 
tendum, atque  ab  iisdem  dirimendum  esse  jure 
optimo  crediderim. 

Sic  etiam : utrum  mediantibus  cruciatarum 
expeditionum  phalangibus,  aut  aliis  peregrin- 
ationibus, morbus  iste  contagiosus  in  Euro- 
pam irrepserit,  aut  denique  hic  perinde  ac  ibi 

secundum  supra  mentionatam  causam  (quam 
impuritatem  ac  nimium  calorem  esse  censeo:) 
sponte  sua  progenitus  extiterit,  rem  prorsus  irre- 
solutam, et  litem  adhuc  sub  judice  esse,  putant. 


INITIUM. 


Antequam  meam  de  emptione  cutanea,  vulgo  de 
Scabie  aut  psora  et  de  ejus  insecto,  sic  dicto 
acaro  adquisitam  experientiam,  in  medium  pro- 
tulero ; ante  omnia  necessarium  esse  putavi , di- 
versas opiniones  circa  hoc  objectum  versantes,  et 
a diversis  viris  medicis  profectas  sententias,  paucis 
attingere  : materiamque  hanc,  fortassis  minus 
placidam,  quare  jam  frequentius,  ab  aliis  tractata 
fuerat,  non  secus,  ac  coctam  jam  saepius  crambem, 
iterum  iterumque  recoquere. 

Loquendum  itaque  mihi  est : 

I.  De  existentia  acari,  et  de  variis  opinionibus, 
quas  medici  de  eo  concepere. 

II.  Manifeste  demonstrabo : acarum  non  esse 
causam  scabiei,  uti  a quibusdam  perperam  au- 
tumatur. 

III.  Brevem  apparatum  et  remedia  adnexui, 
pro  commodo  fortassis  plurium  usu.  Et  appa- 
ratum quidem,  ut  suppurationis  pediculi  de  hu- 
mano corpore  apprime  educerentur : remedia,  ut 

haec  ipsa  scabiosa  lues,  cum  magna  facilitate 
curaretur. 


I.  Insectum,  quod  paucos  ante  annos  in  pus- 
tulis scabiosis  humani  corporis  denue  inventum 
fuit : Acari  nomine  a-xaP0S,  insignitum  est. 

Supponitur  : unumquodque  ac  singulum  speciei 
animalculum,  propriam  in  animali  corpore  pus- 
tulam, tanquam  assignatam  sibi  habitationem 
possidere : atque  spectata  magnitudine  ac  forma, 
quodlibet  individuum  ab  altero  discriminari. 

Quod  me  attinet,  numquam  id  genus  insec- 
tum, in  quadrupedibus,  aut  aliis  animalibus  re- 
periisse  profiteor : imo  adhibita  strictissima  in- 
dagine nec  in  canibus,  nec  in  felibus  rancida 
atque  flaccida  scabie  tumentibus,  me  quidquam 
simile  detexisse  : atque  adeo,  me  hic  non  de  alia 
quam  de  humana  scabie,  et  de  humano  acaro, 
verba  facturum  esse. 

Istud  insectum,  jam  inde  a sua  origine,  et  de- 
tectione, seu  potius  a sua  apparitione,  multis 
eruditis  ac  scientificis  disputationibus  causam 

praebuit : multosque  in  Europa  celeberrimos  me- 
dicos, physiologos,  dermatologos  ac  rerum  natu- 
ralium indagatores,  plusquam  quadrifariam  divi- 
sit, eosdemque  in  varias  opiniones  et  conclusiones 
dispersit.  Qua  ex  medicorum  doctorum  divi- 
sione ac  dissentione,  multae  profecto  invidiosae  et 
ne  dicam  hostiles  contentiones,  multaque  para- 
doxa judicia  subsequebantur. 

Nam,  quidam  medicorum,  totum  negotium  de 
acaro  ad  res  adiaphoras,  vulgo  adinatas,  ridicu- 
lique plenas  detorquebant,  insanumque,  ac  mente 
captum  esse  appellebant,  quicunque  in  corporis 
humani  partibus,  insectum,  quod  nomine  acari  de- 
signatum fuerat,  se  vidisse  ac  observasse,  as- 
serit. Alii  iterum,  qui  jam  a priori , ac  omnino 
sine  solida  ac  exacta  rei  investigatione  et  indaga- 
tione, de  existentia  hujus  animalculi  se  convictos 
esse  graviter  affirmabant : per  minus  rectas,  ac 
minus  exactas  de  eodem  conceptiones,  bonae 
causae  medicae,  magis  abfuere,  quam  profuere. 
Imo,  quod  adhuc  magis  simplicem  rei  evidentiam 
impedivit,  est : quod,  alii  studio  partium  abrepti, 
hujus  insecti  existentiam,  alii  non  existentiam 
demonstrare  publicis  scriptis  conati  fuerint ; tali- 
terque  rem  sole  meridiano  clariorem,  multis  tene- 
bris ac  densis  nebulis  obvolutam,  posteritati  tra- 

diderint.  Fortassis  et  quod  verosimillimum  est : 
multos  artis  medicae  professores  invidia  excitatos 
ac  nimio  zelo  abreptos,  fastuque  intemperato 
agitatos  fuisse,  atque  sic  posthabita  conscientiae 
naturali  rectitudine  ac  veritate  : minus  recta 
minusque  humana  judicia  formasse ; talique 
agendi  ratione,  confratribus  suis,  talentorum  for- 
tassis dono,  aut  scientia  et  experientia  pluscu- 
lum, pollentibus  gloriam  et  honorem,  famamque 
bonam,  auro  et  argento  pluris  aestimandam,  abne- 
gasse, obfuscasse. 

Et  sane,  cui,  quaeso,  rerum  experto  (proh 
dolor !)  non  satis  constat ; si  in  nulla,  tunc  certe 
in  arte  medica  atque  inter  Hippocratis  et  Galeni 
asseclas,  dari  ac  reperiri  obstinatissimos  simu- 
latque  protervissimos  antagonistas  ? qui  assecuti 
semel  doctoris  gradum,  sub  praetextu  magna; 
occupationis,  ne  librum  quidem  amplius  conspi- 
ciunt, empyricosque  presso  pede  sequuntur,  qui 
remedia  praescribunt,  quae  eisdem  clientum  phan- 
tasia, aut  vetularum  experientia  dictaverat.  Jam 
autem  ferme  omnibus  notum  ac  exploratum  est : 
hujus  generis  empyricos  medicos,  rerum  innovan- 
darum, maximos  simulque  infensissimos  hostes 
esse  : qui  quasi  uno  agmine  facto,  voce  tergimina 
rauca,  hinc  illincve  clamitant,  incessanterque 

auras  verberant,  et  mundum  perturbant,  dicentes: 
Absit  innovatio  ! auferatur  nova  detectio  ! Crux 
praeparetur  Prometheo  : etc.  etc.  similia. 

Cum  interim  cordatus  ac  humiliter  de  se  sen- 
tiens medicus,  postposito  omnis  ostentationis 
fastu,  invidiae  aut  zeli  rancore  penitus  suppresso : 
quamlibet  novam  inventionem,  aut  recenter  pro- 
ductam detectionem,  cum  magna  animi  voluptate 
et  intimo  gaudio  excipit,  eandem  exacte  ac  solide 
examinat,  cum  aliis  similibus  rebus  combinat,  aliis 
amicis  fideliter  communicat,  atque  tandiu  judicio 
proprio  suspensus  haeret  et  pendet : donec  uni- 
versalis vox  pro  hac  vel  iha  parte  accesserat, 
omnique  prorsus  dubium  de  medio  sustulerit. 
Sic  etiam  bona  fide  concedendum  est : non  exi- 
guum numerum  medicorum  reperiri,  quibus  quam- 
vis optimis  animi  ac  ingenii  qualitatibus  praeditis, 
exertisque  omnibus  diligentiae  conatibus,  nec  locus 
nec  opportunitas  aut  occasio  dabatur,  acarum  in 
tota  illorum  vita  videndi:  neque  modus  et  ars 
concedebatur,  ejusdem  reliquasque  attinentias, 
examinandi. 

Hoc  autem  vel  maxime  in  vita  humana  et  in 
medica  disciphna  aegreferendum  est,  quod  quotus- 
quisque  empyricus  medicus  qui  vix  extremis  tan- 
tummodo labellis  fontes  medicinae  sacros  attigerat  • 
frequenter  tamen  veluti  celeberrimus  Graecorum 

aut  Romanorum  atlileta,  mediam  in  arenam  pro- 
siliat, solidos  ac  in  arte  optime  versatos  doctores, 
et  sic  dictos  artium  parentes,  diro  ac  barbaro 
modo  aggrediatur : sicque,  vel  ingeniosissimum, 
ac  expertissimum  iEsculapium,  mordaci  dente 
corrodat,  convitiis  ac  obtrectationibus  afficiat,  et 
persecutiones  quandoque  flagrantissimas,  contra 
eum  excitet  promoveatque. 

Hac  diuturna  ac  infebci  medicorum  inter  se 
litigantium  pugna  efficitur : quod  et  propagatio 
rarissimae  detectionis,  et  magnus  influxus,  quam 
detectio  talis  in  alias  res  habere  potuisset,  doc- 
toresque  in  pluribus  infirmitatibus  analogam  re- 
lationem habentibus  juvare  debuisset,  considera- 
bihter  praepedita  ac  graviter  diminuta  sint. 

Optandum  sane,  atque  toto  corde  precandum 
esset : quatenus  omnes  artis  medicae  professores, 
cujuscunque  generis  ac  gradus,  collatis  placide  ac 
tranquilla  inter  se  consiliis,  viribus  ac  opibub 
unitis,  et  dextram  dextrae  jungentes,  se  mutuo 
amore  et  labore  juvarent,  secretaque  naturae  non 
aemula  aut  malitiosa  mente  scrutarentur ; simul- 
que  detecta  nova  rerum  phcenomena,  aut  mor- 
borum diversa  symptomata,  alus  fraterna  cum 
caritate,  ac  sine  ulla  ostentatione  communicare, 
communicataque  lubenti  animo  acceptare  et  in- 
vestigare vellent : hacque  agendi  ratione, 

honorem,  honorem,  cui  tributum,  tributum,  et  cui 
vectigat,  vectigat,  sine  omni  offendiculo,  praesta- 
rent atque  redderent.  Tali  modalitate,  et  deside- 
randa procedendi  ratione  adhuc  etiam  fieret : ut  in- 
gentem laborem,  vix  Herculeis  humeris  elevandum 
atque  supportandum,  felicius  faciliusque  perfice- 
rent ; morborumque  symptomata  et  novas  eorun- 
dem diagnoses  deducerent,  quorum  fortassis 
adhuc  die  hesterna,  causas  ignorabant ; aut  quibus 
curandis,  male  respondentia  media  adhibebant, 
etc.  etc. 

Et  sequens,  nunc  memorata  et  praemissa,  nos 
convincet,  quod  certum,  atque  multis  medicis 
notum  insectum  in  cutis  humani  pustulis,  tem- 
pore puris  florentis  reperiri  possit,  atque  actu  et 
de  facto  reperiatur  : adeo  certum  ac  indubitatum 
est,  quemadmodum  credimus  splendente  sole, 
lumen,  et  durante  nocte,  tenebras  esse.#  Verum 
tamen,  adest  ingens  medicorum  numerus  qui 
contrarium  opinantur.  Et  istos  puto  esse  ho- 
mines, qui  sicuti  jam  superius  insinuavi,  aut  oc- 
casionem non  habuerunt,  aut  vero  incapaces  sunt 
m rem  inquirere  ac  penetrare,  seque  de  veritate 
rei  convincere : aut  vero  ex  malitia  et  arrogantia 


* Jam  seculo  millesimo  sexentesimo  insectum  hoc  naturae 
scrutatoribus  Italiae  ac  aliis  videbatur. 

quadam,  nullum  non  movent  lapidem,  ut  scien- 
tificis  progressibus,  obstacula  objiciant,  bonamque 
rem  impediant. 


1°-  Quod  formam  externam  acari  attinet,  varii 
varia  conjiciunt.  Certus  auctor  cum  notabili 
sociorum  suorum  caterva ; acarum  articulatam 
apter am  esse  dicit;  quamvis  juxta  opinionem 
aliorum,  acarus  ad  genus  aranearum,  et  non  ad 
genus  insectorum  pertinere  asseratur.  Sunt  etiam 
qui  acari  figuram,  motum  et  gressum,  figurae 
motui  ac  gressui  testitudineo  compararunt,  tes- 
tudinique per  omnia  similem  esse  dicunt ; cum 
hoc  unico  discrimine  adjecto  : quod  nimirum  tes- 
tudo quatuor,  acarus  vero  octo  pedibus  incedat,  et 
pluribus  antennis,  ac  oblongis  pilis  provisus  sit,  et 
certe  veritate  non  caret.  Illi,  qm  insectum  de  quo 
loquimur,  cum  casei  aut  faris  acaro  comparaie 
nituntur:  habent  hanc  differentiam  contra  se, 
quod  acarus  faris  et  casei  considerabiliter  major 
sit,  libero  oculo  videri  possit,  formam  oblongam, 
muscae  simillimam,  in  medio  corporis  sui  prae- 

cisam  et  quasi  dissectam  habeat:  cum  interim 
acarus  humanus,  rotundus  sit,  formamque  cimicis 

parietarias  possideat,  etc.  etc. 

Porro  pergunt  alii:  acarus  de  suo  loco  pro- 
ductus candidus  ac  pellucidus  est : dum  e contra 
insectum  de  fare  et  caseo  formatum,  obscurum  sit 
et  luridum.  Adjiciendum  denique  : quod  pedes 
insectorum  faris  et  casei,  muscarum  ad  instar  sint 
dispositi,  et  plane  prout  ibidem  locati : cum  inte- 
rim pedes  acari  de  marginibus  sui  corporis  promi- 
neant, et  anteriores  quatuor  anterius  dirigantur, 
posteriores  quatuor  vero  in  plane  oppositam  par- 
tem flectantur.  Quidam  satis  obtorta  fronte  argu- 
tari videntur,  quibus  tamen  et  ego  accedo,  quod 
omnia  cum  acaro  comparata  insecta,  quampri- 
mum liquidum  attigerint  illico  perire  cogantur : 
acaro  interim  etiam  in  aqua  tempore  sat  longo 
vivere  potente.  Non  desunt : denique  qui  faris  et 
casei  acaros,  ad  classem  “ Icirvacearum  relegant : 
acaro  humano  locum  in  genere  aranearum  assig- 
nantes, etc.  etc. 


B 

2°-  Alia  controversia,  quae  litigantes  doctorum 
partes  non  parum  distrahit,  sequenti  questioni 
januam  aperuit : Utrum  nimirum  pustula  prius,  an 
vero  acarus,  fconditio  sine  qua  nonj  item:  an 
acarus  ante  scabiem  an  vero  post  illam  exstiterit  ? 
Unde  deinde  iterum  multifariae  multique  modae 
absurditates  pullulavere. 

Pars  una  fingit : acarum  esse  Vampyrio  simil- 
limum, qui  juxta  arbitrium  ac  beneplacitum 
suum,  sibi  liominem  exquirit,  se  se  corpori  ejus 
placide  insinuat,  ac  sensim  sine  sensu  in  cutem 
ejus  irrepit,  ibidemque  sanguinem  sugit,  atque 
pustulas  format,  et  inflammationem,  scabiemque 
progenerat ! etc.  etc. 

Membra  hujus  sectae  adhuc  ulterius  progre- 
diuntur, et  fideliter  atque  cum  absoluta  quadam 
certitudine  sibi  notum  exploratumque  esse  agunt . 
acarum  de  una  in  aliam  pustulam  transire  posse, 
atque  vicissitudinum  omnino  mirabilium,  me- 
tempsycositicarum  sine  ulla  alteratione  capacem 
esse.  Qui  non  observato  ordine,  cursu,  progressu, 
ac  itinerationis  regula,  in  dextram  vel  sinistram, 
sursum  vel  deorsum  permeare*  totamque  suam 
evolutionem  ac  revolutionem  intra  corium  ac  epi- 


* In  formae  unius  ziczac  dicti. 

dermim  facillime  peragere  posse.  Quod  est  plane 
terrificum  ! ac  non  minus  mirificum  ! 

De  caetero  sapientibus  stupendum  atque  mi- 
randum non  est.  Nam  quod  aliqui  medici  chi- 
maeris  praeoccupati,  vetularum  piarum  et  sanc- 
tarum narratiunculis  delectati,  crepundiisque  Om- 
phalitis illecti,  in  paradoxas  ac  minus  rectas 
opiniones  prolapsi  sint : rei  hujusce  causas  jam 
superius,  ac  uberius  attingimus  ; quia  nimirum 
non  amor  nec  candor,  non  sinceritas  nec  dexte- 
ritas : verum  livor  et  rancor,  zelus  et  fastus, 
aliseque  concitatae  passiones  ex  medicis  plerum- 
que loquebantur  : taliterque  rei  vel  clarissimae  ac 
evidentissimae,  tenebrae  offundebantur. 


Has  longinquas  et  fatigantes  medicorum  inter 
se  concertantium  hypotheses,  eo  fine  adducendas 
esse  putavi : ut  veluti  quidam  succinctus  pros- 
pectus illarum  paradoxarum  ac  excentricarum 
opinionum  prae  oculis  habeatur,  quas  nonnulli 
de  acaro  prorsus  perperam  concepere. 

b 2 

Juxta  illam  quam  mihi  in  labore  medico  ad- 
quisivi  experientiam  : habui  occasionem  ac  op- 
portunitatem, idque  pluribus  vicibus  : acarum  in 
pustulis  humani  corporis  inveniendi,  certaque 
ac  determinata  judicia  de  illo,  quae  hic  inferius 
dehneo,  formandi. 

Sic  itaque  jam : 

II0-  Externa  illa  cutis  eruptio,  quam  communi- 
ter scabiem  nuncupamus,  et  quae  sese  cum  ru- 
bore, lenique  inflammatione,  ac  pustularum  for- 
matione in  extrinseca  corporis  humani  parte 
insinuare  solet:  generaliter  ac  specialiter  in  classe 
hominum  infima,  laborante,  ac  rustica,  sedem 
suam  fixisse  videtur.*  In  hac  quippe  hominum 
classe,  non  raro  individua  reperiuntur,  quibus 
sive  necessitatis,  sive  negligentice  causa,  soides  in 
superficie  corporis,  maxime  vero  inter  digitos  et 
aliis  partibus,  adeo  tenaciter  adhaeserunt,  atque 

* Dixi  generaliter  ac  specialiter  in  classe  hominum  infima, 
scabiem  sedem  fixisse,  quod  tamen  non  ita  intelligendum  est, 
ut  praeterea  nullibi  reperin  possit.  Isam  dantur  fiequentiores 
casus,  quod  etiam  altioris  conditionis  homines  hac  lue  infecti 
reperiantur.  Illud  tamen  communicationi  cum  scabiosis  in- 
dividuis potius,  quam  inpuritati  eorundem  adscribendum  est. 
Idem  ferme  dicendum  de  iis  quibus  hoc  malum  adhaesit  tem- 
pore belli,  vel  captivitatis,  omnibus  ferme  purificationis  medus 
destitutis. 

principales  poros  infecerunt  et  obturaverunt  ; 
ut  successu  temporis,  et  calore  necessario  pruritus 
ac  punctio  oriri,  et  consequenter  etiam  intima 
sensuum  atque  organorum  irritatio  subsequi  de- 
beat. 

Huic  jam  extrinsecae  sordidae  et  callosae  cor- 
poris dispositioni  accedit  et  illud,  quod  orto  pru- 
ritu,  etiam  frictus  unguium  admoveantur,  unde 
naturaliter  reactio  sequitur,  quae  se  in  nostris 
corporis  partibus  per  ruborem  in  cute,  inflamma- 
tionem, ac  mox  etiam  per  pustulas  insinuat ; 
quam  pustularum  inflammationem,  communi  ac 
usitato  verbo  : Psoram  vel  scabiem  vocare  con- 
suevimus. Qua  de  re  suo  tempore  in  mea  patho- 
logia  fusius  tractabo. 

Pi  U7 itus  itaque  in  cute  ac  in  membris  humanis 
necessario  considerari  debet  tamquam  symptoma 
fundamentale  scabiei.  Nam  ille  cutaneam  illam 
eruptionem,  ab  initio  usque  in  finem  fideliter 
comitatur.  Quod  etiam  celeberrimi  medici  con- 
stanter observarunt  et  notarunt ; et  vel  ideo 
pruritus  hic,  non  ut  secundarium,  nec  ut  acci- 
dentale ; sed  omnino  ut  primarium  symptoma 
considerandus  est.  Absurdum  itaque,  et  omni 
prorsus  ratione  destitutum  esset  opinari,  atque 
eum  pleroque  philosophastro  concludere:  acarum 
nimirum  cutaneae  eruptionis  et  consequenter  etiam 

scabiei,  quam  ille,  per  suum  morsum,  punctum, 
frictumque  provocasset,  solam  ac  umeam  causam 
esse. 

Posito  hoc,  et  non  concesso,  jam  imaginandum 
esset:  quod  illud  exiguum  animalculum  alis  prae- 
ditum sit,  quibus  tanquam  remigio  in  aere  uti 
debeat,  et  (quod  jam  superius  insinuavimus :)  ab 
uno  individuo  ad  aliud  peregrinationes,  transmi- 
grationes (antiquis  metempsychosis)  instituere 
possit  ac  valeat.  Cum  tamen  uti  inferius  clare 
demonstrabitur,  animalculum  hoc,  • ex  suo  ele- 
mento semel,  etiam  cautissime  extractum,  et 
quam  solicitissime  praeservatum,  vix  in  statu  est, 
aliquas  integras  horas  in  recenti  ac  libera  aura 
vivendi. 

“ Sane  ita ! reponunt  mihi  adversarii  ; sed 
numquid  non  habemus  evidentissima  documenta, 
quod  insectum  illud  etiam  ibi  reperiri  poterit,  ubi 
unica  solummodo  corporis  pustula  (papilla  scabi- 
osa :)  formata  exstiterit  ?”  Et  nos  saepe  vidimus 
paucos  post  dies,  eruptione  cutis  (praesente  utique 
acaro)  mirabiliter  auctam  atque  dilatatam  fuisse, 
etc.,  etc.  Sint  haec  ita  prima  et  ultima — sed  ego 
pacisci  possum  : a principio  formationis  pustula- 
rum (papillarum  purulentarum)  nullo  modo  ac 
nulla  ratione  acarum  inveniendum  esse:  sed  tan- 
tummodo tempore  florente  suppurationis , hoc  est, 

tempore  maturescentis  puris  ; dum  nimirum  san- 
guis,* in  poris  corporis  humani,  quodammodo 
stagnasse  videtur,  in  pustulas  convehitur,  ibique 
corrumpitur,  et  per  naturalem  consequentiam  pu~ 
dredo  oritur,  atque  ex  hoc  sanguinis  dispositione 
hetherogenea,  insectum  illud,  quod  acarum  nomi- 
natur, progenitum  videmus. 

Ponamus  autem  hunc  immemorabilem  casum  : 
quod  videlicet  animalculum  hoc  vivum  ab  uno 
homine  in  alium  transmeare  posset : id  me  certe 
latet,  nec  usquam  expertus  sum,  insectum  illud 
somnambulonem  esse,  quamquam  illud  in  caetero 
optime  nosco  : omnibus  mediis  ac  instrumentis 
habilibus  prorsus  destitutum  esse,  quibus  apertu- 
ram aut  fissuram  in  cute  corporis  humani  facere 
posset, — pullici  igitur,  aut  culici  potius  : non  vero 
acaro  id  genus  actiones  adscribendse  sunt. 

Considerata  ac  trutinata  hac  momentosa  ani- 
madversione, jam  per  se  consequitur,  istas  acutas 
ac  argutas  hypotheses : acarum  videlicet  per  mor- 
sum suum  ; cutem  corporis  humani  sauciasse  vel 
stigmatisasse,  et  per  hanc  stigmatisationem,  san- 
guinem infecisse,  virulentoque  liquore  imprseg- 
nasse  ac  inebriasse  : prorsus  infundatas  et  arbitra- 
rias, proindeque  rejiciendas  esse. 

* <lu°  praedispositionem  invidualem  pro  acaro  adesse 
non  nego. 

Ab  anno  1836,  habui  plus  minus  occasionem 
ac  opportunitatem  acarum  in  morbis  psoricis  re- 
periendi,  et  ejus  proprietates  exactius  profundi- 
usque  examinandi.  In  Italia  frequentius,  quam 
in  Germania,  sed  signanter  in  Gallia,  pluribus 
scabie  languentibus  manum  medicam  admo- 
vendi ; atque  anno  1839,  postquam  in  digito 
indice * pure  utique  maturo  ac  exuberante  reple- 
tam scidissem  instrumentoque  idoneo  aperuissem, 
atque  pus  illud  de  pustula  exceptum  in  vase 
vitreo  aqua  repleto  diligentius  solidiusque  exami- 
nassem : Ecce  ! plures  vivos  acaros  innatare  detexi. 

Individuum,  quod  vulnere  in  digito  affectum 
erat,  scabie  prorsus  carebat,  atque  serio  affirma- 
bat: “ Se  nusquam  in  sua  vita  scabie  laborasse .” 
Hoc  mihi  explicare  non  potui, — eo  affortiori, 
quod  eandem  personam,  adhuc  longiori  tempore 
sub  mea  inspectione  atque  curatione  habuerim : 
atque  tamen  nulla  plane  scabiei  symptomata  ob- 
servaverim. 


* Paniritio  adfecto. 

Ne  igitur  diutius  in  dubio  fluctuarem,  omnem 
conatum  et  operam  eo  impendi,  ut  personam  sup- 
puratione cujuscunque  generis  laborantem,  prse- 
manibus  habere  possem,  de  cujus  pustularum  aut 
vesicularum  suppuratione  ipsoque  pure,  examen 
quam  diligentissimum  institui,  et  ecce  siquelas ! 

1°'  Quodlibet  individuum  ad  psoram  vel  scabiem 
dispositum , etiam  in  quodlibet  cutis  pure  reple- 
to tube?  culo  C vulgo  pustula ) secundum  magni- 
tudinis vel  parvitatis  proportionem , majorem  vel 
minorem  acarorum  ?iumerum  complectitur.  Qui 
Caca?  i)  spectata  puris  maturitate , adhuc  omnino 
multiplicare  : incohante  autem  exsiccatione  ejusdem 
puiis . necessario  ac  sine  omni  dubio , perire  bebent 

2°-  Illud  autem  vel  maxime  ?iotandum  atque  me- 
morandum esse , expeto : quod  ante  secundum  vel 
tertium  diem  suppurationis , acarus  nunquam  in 
corpore  humano  reperiri  poterit : sed  tantummodo 
C conditio  sine  qua  nonj  suppuratione  perfecta  at- 
que pure  in  corpore  affecto , florente. 

3°  Durante  sic  ac  maturescente  et  ad  perfec- 
tionem vergente  pure  : durat  et  maturescit,  auge- 
turque  etiam  in  individuo  scabie  adfecto  : pruritus, 
tUilatio,  vellicatio,  vehemensque  ardor,  et  intima 

sensuum,  atque  organorum  vitalium  irritatio.  Ratio 
hujus  rei  evidentissima  facile  utique  reddi  potest : 
quia  nimirum,  in  hoc  corporis  statu , insecta  intra 
cutem  existentia,  ibidemque  motum  continuum  fa- 
cientia, et  fortassis  etiam  lenem  morsum  Cpotius 
succionemj  infigentia;  patientibus  psora  decum- 
bentibus, intimas  alioquin  sensationes  et  ne  dicam 
ardoris  dolores  sat  vehementes  causare  videntur, 
quod  utique  facili  modo  conjiciendum  atque  con- 
cipiendum est. 

4°'  Vix,  aut  ne  vix  quidem  unica  reperiri  poterit 
pustula,  in  corpore  scabie  affecto,  carens  acaro, 
suppuratione  f ut  jam  sapius  dictum J florente. 
Nec  panaritii  protuberationes,  nec  abscessus,  f et 
fortassis  hinc  inde  nec  variola  naturalisj  excipiun- 
tur. 

Aquosa  autem  pustula  aut  cutis  eruptiones,  uti ; 
pemphigus,  oedema,  hydrops,  etc.,  etc. : faciunt 
semper  discrimen.  In  hydropicis  quippe  nullum 
unquam  acarum  me  invenisse  profiteor ; cujus  cau- 
sam, exuberans  serosum  liquidum  esse  pu'o,  quod 
tamen  natura  scrutatoribus  tempore  accepto,  fa- 
cilius accommodius  illustrare  atque  decidere  haud 
difficile  erit.  Nam  ut  acari  in  humano  corpore 
procreari  possent,  abs  dubio  singularis  peculia- 
risque  natura  pus  requirendum  esse  censeo. 

III.  Haec  autem  fideliter  in  medium  adducta  et 
experientia  fundata,  virisque  medicis  illustribus 
fortassis  per  bene  nota,  jam  nullum  relinquere 
possunt  dubitandi  locum ; eo  affortiori,  si  experi- 
menta per  sequentem  simplicem  apparatum  prae 
oculis  habeantur. 

Ante  omnia  igitur  necesse  est : 

A.  Ut  scabie  infecta,  panaritio,  aut  abscessu 
laborans  persona,  pro  evidenti  ac  manifesto  ex- 
perimento ac  documento,  adhibeatur.  In  tali 
patiente,  pustulae  in  superficie  corporis  formatae, 
abs  dubio  tempore  florescentis,  seu  durante  sup- 
puratione, etiam' natura  ipsius  puris  cognoscetur. 
Quod  pus  (uti  omnibus  notum  essedebet)  si  non 
in  viridem,  sed  in  lucidum  flavum  colorem  ver- 
gerit,  et  fortem  ardorem  atque  pruritum  in  cor- 
pore excitaverit;  tunc  sine  omni  dubio  praesentiam 
acarorum  indigitabit. 

B.  Poculum  forma  conicum  et  rotundum,  cujus 
peripheria  latior  superius,  et  cuspis  inferius  directa 
sit,  pro  subsidio  ad  acaros  ex  corpore  humano 
excipiendos,  adhiberi  commode  poterit.  Pocu- 


28 


lum  autem  hoc  simile  ferme  esse  debet  poculo 
vino  campancio  hauriendo  usitatum  ; cum  illo 
tamen  discrimine,  ne  cuspis  ejus  concava  neque 
convexa  sit,  planitiemque  circiter  quatuor  vel  sex 
linearum  habeat,  oportet.  Hoc  poculum  usque 
ad  dimidiam  partem  circiter  impleatur  aqua  dis- 
tillata. 

C.  Tertium  huic  inquisitioni  ac  indagationi  ne- 
cessarium requisitum,  quo  ego  communiter  utor, 
est,  frustillum  chartae,  vulgo  papyri,  dictae,  quae 
esse  possit  cujuscunque  coloris,  saltem  non  albi. 
Quod  me  attinet : utor  folio  lusorio,  (de  cartifolio 
sumto)  trifariam  scisso.  Et  ecce  jam  universum 
apparatum,  quo  sequenti  ratione  ac  modalitate 
utor. 

Si  pustula  in  digito  sit  aperienda  ac  inves- 
tiganda : haec  mediante  forfice,  aut  alio  quopiam 
idoneo  instrumento  aperiatur,  oportet : atque  sic 
deinde  pus  ex  apertura  defluens,  totum  quantum, 
sine  unius  guttulae  deperditione,  ac  sine  mora 
vitro,  vulgo  poculo  ad  hunc  usum  praevie  jam 
destinato,  excipiendum  est.  Dixi  : sine  unius 
guttae  deperditione,  hoc  est,  ne  quid  piam  ex 
pure  in  pustula  reperto,  deperdatur ; quin  mo, 
etiam  illud  ipsum  instrumentum,  quo  inscisio 
facto  fuit,  in  menstruo  eodem  abluatur. 

Hoc  opere  peracto,  vas  tollendum  atque  luci 

diurnae  exponendum  est ; quod  utique  illico  pro- 
bam dabit,  num  acari  in  eo  contineantur,  quorum 
praesentia,  etiam  oculo  non  armato  detegi  atque 
videri  poterit,  (ex  legibus  catopricis  jam  latius 
notum)  hinc  utique  facile  est  explicatu. 

Frustillum  chartae  duriusculae  eo  fine  adhibeo, 
ut  pus  margine  ejus  exceptum,  poculo  defera- 
tur ; si  ipsum  membrum  scabie  adfectum  aut 
alio  genere  pustularum  tumescens,  commode 
aquae  intingi  non  posset,  et  per  consequens 
neque  pus  cum  acaris  de  pustulis  (per  hanc 
ipsam  membri  ablutionem  plane  impeditam) 
extricare  atque  educere  in  promptitudine  pos- 
semus. Papyrus  haec,  qua  pus  et  acari  ex- 
cipiebantur, in  vitro  pariter  abluatur,  oportet ; 
aut  si  nec  illud  commode  fieri  posset,  totum  in 
aquam  conjiciatur,  et  vitrum  illico  luci  naturali 
obvertatur,  taliterque,  uti  jam  dictum,  de  prae- 
sentia acarorum  certissime  convincemur. 


Supra  fatum,  ac  breviter  delineatum  meum 
simplicem  inquisitionis  apparatum,  nonnulli  meo- 
rum amicorum  per  hoc  emendatum  habere  vo- 

luerunt,  quod  aquae  distillatse  aliquot  guttas  spiri- 
tus vini,  aut  vero  aliquot  stillas  dulcis  lactis  affun- 
dendas putaverint ; rationem  reddentes,  quod 
per  primum  liquidum,  animalculum  illud  faci- 
lius aquae  innatare  posset : per  secundum  autem 
id  est  per  lac,  diutius  vivere  queat,  etc.,  etc. 

Novem  institutis  experimentis  : semel  tantum- 
modo mihi  contigit  ; acaros,  post  elapsum  trium 
horarum  spatium,  adhuc  vixisse  dum  nimirum 
aliquantulun  aquae  tepidae  poculo  affidissem  (in 
aura  libera  vero  nec  tamdiu.) 

De  caetero,  solatio  non  modico  mihi  esset,  si 
quispiam  rerum  naturalium  studiosus,  novum  ac 
magis  accommodatum  apparatum  reproduceret 
adornaretque,  quo  non  solummodo  pus  ex  pus- 
tulis commodius  excipi : sed  etiam  menstruum 
aptius,  in  quo  insecti  hujus  vita  longiori  tempore 
conservari  posset,  inveniretur.  Quod  utique 
sagaci  doctorum  ingenio,  haud  difficile  esse  puto. 


Postquam  quilibet  de  rei  veritate  convictus 
fuerit,  atque  eo  vel  maximam  attentionem  direx- 

erit : insectum  hoc,  in  humano  corpore  nunquam 
alio  tempore  reperiri,  nisi  florente  suppuratione 
alicujus  abscessus  aut  pustulae  ; jam  mihi  facili 
negotio  ac  jure  optimo,  et  fundamento  irrefra- 
gabili concludere  licebit : animalculum  illud  non 
amplius  acarum,  sed  suppurationis  pediculum 
nominare.  Et  hoc  quidem  ex  sequentibus  ra- 
tionibus atque  motivis  : 

1°'  Forma  atque  structura  pediculi  suppura- 
tionis, si  cum  acaro  ex  caseo  aut  fare  prognato 
comparatus  fuerit,  exhibebit  enorme  discrimen, 
quod  jam  abunde  superius  demonstratum  erat,  nec 
indiget  hic  longiori  repetitione. 

20,  Si  pediculus  suppurationis  per  microsco- 
pium  consideratur,  singillatim  vel  cum  communi, 
maxime  vero  in  crinibus  partium  genitalium 
pediculo  comparetur;  magnam  profecto  simili- 
tudinem nobis  repraesentabit;  cum  hac  tamen 
exceptione,  quod  caput  suppurationis  pediculi, 
proportione  spectata,  minus ; et  pilis  in  mar- 
ginibus sui  corporis  ac  in  pedibus  quantitate 
majore  provisus  sit.  Quae  differentia  tamen 
facile  conciliabitur,  si  perpenderimus,  quod  hoc 
insectum  in  fluido  existentiam  acceperit,  ibidem- 
que  vegetetur  : dum  etiam  animalcula  infusoria, 
maxima  ex  parte  crinata  vulgo  pilosa  sint. 


Sic  omnino  in  mea  praesentia  exclamabant  Aris- 
tarchi : sed  qui  fieri  possit,  et  unde  proveniat, 
quod  dum  pediculus  suppurationis,  pediculo  vul- 
gari simillimus  sit,  ac  recta  ita  nominari  deberet : 
cum  tamen  non  longius  quam  vix  aliquot  horas 
vivere  queat  ? 

Ista  objectio,  vel  illo  simplici  asserto  evincitur  : 
quod  pediculus  suppurationis  de  quo  hic  specialiter 
sermo  est,  non  in  libera  aura,  vulgo  nostra  at- 
mosphaera  originem  suam  sumpserit ; proindeque 
in  eadem  vitam  diu  conservare  nequeat,  etc. 

Super  est  proinde,  ut  nobis  physiologi  et  rerum 
naturalium  scrutatores,  adhuc  illas  quaestiones 
resolvere  atque  asserere  velint : cur  in  hydropicis 
ac  chloroticis  fere  nulli  suppurationis  pediculi 
inveniantur? — Sunt  ne  id  genus  infirmi  incapaces 
congruam  et  competentem  suppurationis  mate- 
riam reproducendi  ? aut  ea  dispositione  privati, 
pus  pediculis  suppurationis  nutriendis  in  corpore 
progignendis  ? 


Donec  praesens  pensum  ad  partem  seposuero : 
adhuc  animus  est,  quaepiam  cursirn  ac  raptim  de 
recta  et  acurata  scabiei  curatione  adnectendi. 

Omnis  filius  ASsculapii , qui  illustri  nomine  me- 
dici gloriatur,  melius  profecto  et  exactius  videtur 
esse  versatus  in  brevi  Therapia  contra  scabiem 
adhibenda : quam  ut  necessarium  esset,  eandem 
hic  multis  ambagibus  describere. 

Sulphur,  quod  jam  ferme  ante  semimyriadem 
notum,  et  contra  psoram  vulgo  scabiem  adhibi- 
tum fuerat : videtur  iterum  moderno  sevo  caput 
extollere,  atque  etiam  apud  illos,  qui  de  existentia 
acari  haud  dubitant,  magnum  pretium,  magnam  - 
que  aestimationem  acquirere. 

Acutoies,  qui  in  psora  acarum  adesse  credunt, 
autumant  pariter,  se  mediante  sulphure  eundem 
acai  um  suffocare  posse : atque  illo  suffocato  et 
extincto,  etiam  ipsam  scabiem  facili  opera  cura- 
turos. Ecce  aliquid  singulare,  et  quasi  aliquid 
speciale  ! quod  tamen  ex  tenebricosis  ac  barba- 
ticis  temporibus  desumptum  adoptatumque  est. 
Dolendum  sane,  quod  jam  ab  antiquissimis  tem- 
poribus profectas,  et  uti  dixi  barbaricas  consue- 
tudines ac  mores,  et  ne  dicam  stupidas  aniles 
inventiones,  iterum  in  scientificam  medicinam 
adsciscere  et  adoptare  conamur. 

Quaenam  causa  hujus?  Anne:  “quia  pulvis 
sumus,  et  in  pulverem  revertemur  ?”  Vah » 
periodicum  ac  retrogradum  in  barathrum  ignoran- 
te relapsum ! quo  certe  explicando  impar  sum. 

c 

Sulphur , inquam,  cujus  balsamicus  odoratus  in 
pluribus  nosocomiis  atque  clinicis  institutionibus,, 
tanquam  aliquod  dulce  aroma  in  odorem  suavi- 
tatis Junoni  aut  Veneri  cremari  solitum,  nuperri- 
me tantummodo  fumigare  desierat : jam  iterum 
modo,  tanquam  unicum  efficiacissimum,  variante 
cum  chlore  calcis,  contra  scabiem  antidotum  no- 
bis commendatur.  Sulphur  nomino  frequenter- 
que  repeto,  quod  vel  ipsis  empyricis  ac  luridis 
agyrtis  inde  ab  Hippocratis  temporibus  sacri 
palladii  instar  serviverat:  essetne  iterum  ab  illus- 
tribus viris  doctoribus  resummendum,  et  curan- 
do scabiei  morbo  applicandum  ? haud  credere 
praesumpserim.  Nam  et  ipse  pater  Hippo- 
crates, non  ex  propria  experientia  illud  com- 
mendarat,  sed  obtentis  aliunde  relationibus, 
quod  nimirum  exterse  nationes  et  antiquissimi 
populi  orientales,  in  morbis  psoricis  curandis, 
balneis  sulphure  impregnatis,  uti  consueverint, 
nullumque  aliud  contra  hoc  malum  remedium 
cognoverint.  Mori  potius  ac  consuetudini  sese 
accommodans,  remedium  adoptavit  et  promovit, 
quod  praesenti  aetate  non  solum  rudissimis  em- 
pyricis ac  stolidis  circulatoribus  favorisat:  sed 
etiam  aliquibus  medicae  artis  professoribus,  vel 
optima  servitia  praestare  videtur. 

Hinc  tot  videmus  ac  observamus  sacri  vene- 
randi sulphuris  monumenta,  quae  antiquitas  m 
fontibus  liquore  sulphureo  manantibus  extruxerat 
modo  tamen  (gratia  deo  ac  genio  nostro)  minis  au 

solo  aequata. 

Interea,  meum  hic  non  est,  quod  jam  superius 
insinuavi,  modalitates  praescribere,  aut  medicos 
erudire,  qualiter  psora  curanda  esset;  nihilomi- 
nus tamen  sapientes  ac  benevoli  collegae  placido 
et  aequo,  ut  spero,  animo,  suscipient,  quae  de 
methodo  mea  usitata  istius  breviter  attigeio. 

Simplicia  balnea,  ex  sapone  praeparata,  ablu- 
tionesque corporis  scabie  infecti,  cum  sic  dicto 
nigro  sapone  frequentiores,  optimum  sane  cura- 
tionis effectum  in  scabie  producere  videntur* 

Infirmis  hac  ipsa  lue  affectis,  qualibet  die  teitia 
vel  quarta  solventia  leniora  remedia,  ex  quodam 
specifico  sale  suppeditata ; abstinentia  item  ab 
acidis  et  immodice  salitis,  quin  etiam  ipsa  absti- 
nentia a potatione  bacchi,  mirifica  servitia  praes- 
tare solent ; imo  Decocta  ex  Rad.  Graminis  aut 

* Menstruum  ex  nigro  sapone  productum,  etiam  acaristis 
sufficiens  remedium  suppeditare  poterit,  pro  acaro  suffocando 
atque  destruendo.  Quo  praevie  juxta  mentem  illorum  exter- 
nato : jam  facile  utique  erit,  etiam  reliquas  cutis  ruinas  re- 
parare ac  consolidare. 

c 2 

Dulcamarce , largiore  quantite  sumenda,  praescribo. 
Leniter  aperientia  remedia  in  psora,  eum  in  finem 
adhibere  possunt,  ut  sanguis  per  ea  purgaretur, 
durasque  et  crassae  humorum  agglomerationes 
aut  intestinorum  obserrationes,  resolverentur.  Et 
sane  nobis  etiam  frequenter  cum  aegrotis  agen- 
dum est,  quibus  aliquod  haereditarium  impuritatis 
malum,  uti:  scrophuli,  rachitis,  etc.,  etc.,  tena- 
citer adhaeserat. 

Balnea  (repeto  adhuc  semel)  sunt  omnibus 
caeteris  remediis  superiora,  atque  judicio  meo, 
praestantissimum  contra  scabiem  specificum,  quae 
etiam  in  Nosocomiis  Vindo-bona,  a celeberrimo 
Domino  Consiliario  aulico  a Raimann,  jam  ante  15 
annos  optimo  cum  effectu  applicare  et  ordonnare 
vidi.  Qua  de  re,  ac  veritate,  quemlibet  practicum, 
et  empyricum  etiam,  mecum  conveniendum  esse 
puto.  Sed  cum  hac  sola  ac  unica  cautione,  ne 
nimis  calida  aut  fervida  psoricis  ordinentur : 
quandoquidem  nimia  aquas  effervescentia,  san- 
guinis etiam  circulationem  augere,  naturali  ra- 
tione soleat.  Neque  antiquis  fortassis  mos  erat, 
infirmos  morho  scabioso  laborantes,  fervidis  bal- 
neis excipiendi : eademque  potius  in  sic  dictis 
frigidis  cutis  eruptionibus,  tanquam  holagogica, 
seu  sudorifera  remedia,  quibus  asgroti  potenter 
ad  sudorem  stimularentur,  adhibendi.  Hujus  ge- 

neris  balneis  adhuc  hodiedum  utuntur  Russi  sep- 
tentrionales atque  Poloni,  eo  insuper  observato, 
quod  suis  ablutionibus  holagogicis,  adhuc  etiam 
virgarum  dorso  infligendarum  ictus  adsociare  dig- 
nentur. 

Consuetudo  ac  usus  calidorum  illorum  bal- 
neorum, invenit  multos  immitatores,  etiam  in  aliis 
Europae  regionibus,  in  quibus  id  genus  calidae  ab- 
lutiones, in  multis  chronicis  ac  periodicis  morbis, 
maxime  vero  in  rheumaticis  ac  arthriticis  aegro- 
ribus, plane  stupendos  ac  mirabiles  effectus  pro- 
duxisse asseruntur,  nec  non  balnea  vaporis  nun- 
cupantur. 


Praeter  balnea,  quae  nullo  unquam  oencomio 
satis  laudari  possunt,  etiam  in  multis  casibus  ne- 
cessarium esse  putavi,  infirmis  psora  laborantibus 
unguenta  ordinare.  Neque  tamen  opinandum 
est : me  unguenta  eo  scopo  commendare  ut 
iisdem  suppurationis  pediculi  destruantur  : sed 
unice  et  absolute  eo  fine,  ut  mediantibus  iis,  cutis 
exulcerationes  sanarentur.  Pori  quippe  in  humano 
corpore  aperti,  ac  durante  scabie  relaxati,  et  laesi 
per  inunctionem  hanc  refocilantur  et  consolidan- 
tur, simulque  aeris  pressura,  quae  membra  exui- 

ceratione  sauciata,  solito  plus  quatit,  unctione  illa 
cohibetur,  ac  optatam  sanitatem  accelerat. 

Oleosa  certe  remedia  in  cutis  eruptionibus, 
sicuti  etiam  in  aliis  bene  multis  infirmitatibus  uti 
lierpete,  etc.,  etc. : majora  officia  praestant,  quam 
linimenta  sulphurata  et  chlorata  hucusque  usi- 
tata.* Unguentum  meum  quod  compositum  est : 
ex  Ol.  amygd.  dulc.  una  parte,  et  ex  sebi  bovin. 
depurati  duabus  partibus,  quibus  odoris  gratia 
adhuc  addere  soleo  aliquantulum : Ol.  Berga- 
mutti,  aut  Lavandulae  paratur,  Parisiis  et  Londini 
in  pluribus  pharmacopoeis,  ea  signatura,  quotidie 
vespertina  hora  sufficiente  quantitate  inungen- 
dum. (In  ultima  urbe  apud  Dominum  White, 
Pharmacopoeu®  Serenissimi  Ducis.*  de  Cambridge, 
* et  228  Piccadilly.) 

* Hac  jam  idonea  curandi  methodo : et  patientibus  sul- 
phuricum  odorem  detestantibus  nausea  tolletur  : et  per  alias 
personas,  atque  per  ipsosmet  medicos,  multae  inamcenitates 
vitabuntur. 

